Puteaux

**Puteaux** ​[pyto] estas francia urbo, situanta en la okcidenta ĉirkaŭurbo de Parizo, sur la maldekstra bordo de riverego Sejno, en la mezo de departemento Hauts-de-Seine. Ties loĝantoj nomiĝas "Putéoliens".

## Geografio 
Situanta sur la maldekstra bordo de Sejno, la urbo Puteaux estas ĉirkaŭita de Courbevoie norde, Nanterre okcidente kaj Suresnes sude. Oriente, Puteaux estas ligita al Parizo per ponto de Puteaux kaj al Neuilly-sur-Seine per ponto de Neuilly (ponto sur kiu veturas vagonaroj de Linio 1 de la metroo de Parizo). Fine, la areo de tiu komunumo inkluzivas la plej grandan parton de Insulo de Puteaux, meze de Sejno.

### Kvartaloj 
Eblas distingi plurajn grandajn geografiajn areojn en Puteaux:

La *Malsupra Puteaux*, kuŝanta inter la fervojo kaj la Sejno, estas la plej malnove loĝata kvartalo. Tie troviĝas malnova preĝejo, teatro de Hauts-de-Seine, urbodomo, kaj komerca areo ĉirkaŭ la stratoj Jean Jaurès, *Eichenberger* kaj *Chantecocq*. La urbodomo estis konstruita en 1934 kaj prezentas tipan tiutempan arĥitekturon. Bulvardo *Richard Wallace* povus esti ekvivalento de "Avenuo de la Elizeaj Kampoj" de Puteaux. Ekzistas ankaŭ teatro en strato *Henri Martin*.

Oriente de la fervojo troviĝas la *Supra Puteaux*, kiu estas pli nova kvartalo konsistanta el pluraj rezidejoj kaj malmultekoste luataj loĝejoj (rezidejoj *Les rosiers, Cartauld, Marcellin Berthelot, Bernard Palissy*...). Rezidejo *Lorilleux*, ekzemple, estis konstruita sur la loko de eksaj inko-fabrikejoj.

Norde, apartigita de ringforma bulvardo, troviĝas kvartalo *La Défense*, disvolviĝinta post la fino de la 1950-aj jaroj. Tiu ĉi inkluzivas oficejojn kaj ankaŭ loĝejojn (Turo Défense 2000, Rezidejo Boieldieu...). La Défense, unu el la ĉefaj afer-kvartaloj de Eŭropo, sterniĝas je 2 trionoj sur la teritorio de Puteaux, dum la restanta triono estas partigita inter Courbevoie kaj Nanterre. Tiel, la kongresejo kaj komercejo "CNIT", la "Granda Arko de La Défense" kaj la komerca centro "Quatre Temps" troviĝas en Puteaux.

Fine, la *Insulo de Puteaux*, kie ne estas loĝejoj krom kelkaj barĝoj. Tie ĉi troviĝas sportaj strukturoj kiel tenisejoj, futbalejoj, gimnastikejo, naĝbaseno. Sporta komplekso "Palais des sports" malfermis en julio 2006.

## Historio 
La urbo estis kreita en 1148 de la abato Suger, kiu nomis ĝin *Putiauz*. Ĝi estis fondita samtempe kun aliaj urboj de la regiono, Carrières-sur-Seine, Vaucresson kaj Villeneuve-la-Garenne kun la celo altiri homojn al tiu regiono. Tiu allogo estis des pli forta dank'al privilegioj konsentitaj de la abato.

La nomo *Putiauz* devenus de malnovfranca vorto *putel*, kies signifo estas «kotejo» aŭ «marĉo» kaj verŝajne referencis al la stato de la loko kie troviĝis Puteaux antaŭ ties drenado. Sed ekzistas alia etimologio, kie la nomo Puteaux devenus de la latina *puteoli*, pluralo de *puteolus* kies signifo estas «eta puto» aŭ «akvo-truo». La nomo Puteaux ekaperis ĉirkaŭ la 16-a aŭ 17-a jarcento.

## Urbestroj 
La urbestroj de Puteaux ekde 1800:

* Jean Saulnier (1800-1816)
* Denis Legrand (1816-1826)
* Bernard Gerhard (1826-1831)
* Victor Beau (en 1832)
* Guillaume Julien (1833-1840)
* Claude Pitois (1840-1847)
* Gabriel Panay (en 1848)
* Alfred Michel (1848-1851)
* Jean-Baptiste Léonard (1851-1857)
* Léon Godefroy (1857-1858, mortis en ofico)
* Joseph Boucherot (1858-1870)
* Simon-Hyacinte Blanche (en 1870)
* Jean-Théoxene Roque de Fillol (en 1871)
* Arthur Guillaumet (1871-1872)
* Charles Lorilleux (en 1872)
* Auguste Blanche (1872-1880)
* Ernest Francillon (1881-1884)
* Charles Chenu (1884-1894)
* Charles Decroix (1894-1912)
* Lucien Voilin (1912-1925)
* Marius Jacotot (1925-1930)
* Georges Barthélémy (1930-1944)
* Firmin Aury (en aŭgusto 1944)
* Henri Buisine (aŭgusto 1944-1945)
* Jean Nennig (1945-1947)
* Roger Deniau (1947-1948)
* Georges Dardel (1948-1969)
* Charles Ceccaldi-Raynaud (1969-2004)
* Joëlle Ceccaldi-Raynaud (2004-2026, filino de Charles Ceccaldi-Raynaud)

## Famkonatuloj 
* Arletty, aktorino
* Chimène Badi, kantistino
* Vincenzo Bellini, komponinto de opero Norma (mortis en Puteaux en 1835)
* Michel Blanc, aktoro
* Michel Delpech (1946-2016), kantisto, mortis en hospitalo de Puteaux
* Emmanuelle Devos, aktorino
* František Kupka, pentristo
* Charles Mochet, entreprenisto, fabrikanto de "Velocar" kaj "Mochet".
* Jean-Baptiste Lully, komponisto
* Camille Renault (1904-1984), kiu posedis, en 1925, restoracion en avenuo de la République. Amiko de Jacques Villon kaj de la artista grupo de Puteaux. Li forlasis la urbon en 1967.
* Jacques Villon (1875-1963), pentristo, fondinto de la artista grupo de Puteaux kiu kunigis interalie la kunartistojn František Kupka, Albert Gleizes, Jean Metzinger, Francis Picabia kaj Fernand Léger.

## Transportoj 
Komunumo de Puteaux disponas jenajn publikajn transportojn:
*  metrostacioj  kaj 
*  stacidomo 
*  de  al  (haltejoj  kaj )
*  de Parizo Saint-Lazare al Versailles kaj  (stacidomo )
*  de  al 
*  RATP 73 93 141 144 157 158 159 174 175 176 258 276 360
* Urbaj busetoj RATP "Buséolien" (linio&nbsp;1: de *Cimetière Nouveau* al *Île de Puteaux* - linio&nbsp;2: de *Cimetière Nouveau* al *Conservatoire Pressensé*) - ili estas senpagaj

## Ĝemelurboj 
* 
* 
*  גן יבנה (Gan Javne) en la centra distrikto de Israelo ekde 1973
* 
* 
* 
* 
* 
* 

## Vidu ankaŭ 
* grupo de Puteaux
* Ora Sekcio
* skolo de Puteaux

## Eksteraj ligiloj 
*  ()
* Ne-oficiala retejo pri Puteaux


Kategorio:Urboj de Francio
Kategorio:Komunumoj de Hauts-de-Seine
Kategorio:Komunumoj de Francilio priservataj de metroo